钦定古今图书集成/明伦汇编/闺媛典/第113卷 > 皇清十九 > 何源灏妻林氏
## 钦定古今图书集成/明伦汇编/闺媛典/第113卷 > 皇清十九 > 何源灏妻林氏

按《福清县志》：林氏，何源灏妻。灏出经商，遇贼，掠其货杀之。氏哀恸欲殉，其姑泣谕曰：“余孀居抚三孤，不幸丧其一，今若夫又死，若宜苦守，待季叔成立，以延宗祀。否则吾无生理矣。” 相对大恸。氏自是与姑相依为命。及姑没，治丧事如礼。叔长，生男，氏喜曰：“吾夫有后，可以死矣。” 遂沐浴更衣，从容投缳死，年三十有二。